Καθορίζει τις κατευθυντήριες γραμμές για τα κράτη μέλη σχετικά με την αποτελεσματική ενεργό στήριξη της απασχόλησης μετά την κρίση της νόσου COVID-19 (EASE) για: προώθηση της ανάκαμψης με άφθονες θέσεις εργασίας· ενθάρρυνση της ανάπτυξης δεξιοτήτων· στήριξη ατόμων κατά τη μετάβασή τους σε νέες ποιοτικές θέσεις εργασίας. Τα κράτη μέλη θα πρέπει: να αναπτύξουν συνεκτικές δέσμες μέτρων πολιτικής με προσωρινά και μόνιμα μέτρα, για την αντιμετώπιση της πανδημίας και για την προετοιμασία της πράσινης και της ψηφιακής μετάβασης, που αποτελούνται από τα ακόλουθα μέτρα EASE: κίνητρα πρόσληψης και μετάβασης και στήριξη της επιχειρηματικότητας, ευκαιρίες αναβάθμισης δεξιοτήτων και επανειδίκευσης και μέτρα στήριξης, ενισχυμένη στήριξη από τις υπηρεσίες απασχόλησης για την επαγγελματική μετάβαση· να συμπληρώνουν αυτά τα μέτρα με: εφαρμογή των συστάσεων ανά χώρα στο ευρωπαϊκό εξάμηνο, χαρτογράφηση των απαραίτητων δεξιοτήτων σε οικονομικούς τομείς και περιφέρειες λαμβάνοντας υπόψη τη νέα βιομηχανικής στρατηγικής για την Ευρώπη και την Ευρωπαϊκή Πράσινη Συμφωνία, ειδική έμφαση στην πράσινη και ψηφιακή μετάβαση, μειονεκτούσες και υποεκπροσωπούμενες ομάδες, καθώς και σε εθνικά σχέδια για την ενέργεια και το κλίμα· να ενθαρρύνουν τους εργοδότες και τους εκπροσώπους των εργαζομένων να προβλέπουν τις ανάγκες σε ανθρώπινο κεφάλαιο, σύμφωνα με το πλαίσιο ποιότητας της ΕΕ για την πρόβλεψη της αλλαγής και την αναδιάρθρωση· να εμπλέκουν κοινωνικούς εταίρους* στον σχεδιασμό, την εφαρμογή και την αξιολόγηση των διάφορων πολιτικών. Τα κίνητρα για προσλήψεις, μετάβαση και στήριξη της επιχειρηματικότητας περιλαμβάνουν, μεταξύ άλλων: στοχευμένα και προσωρινά συστήματα, με μια ισχυρή συνιστώσα κατάρτισης και κατάλληλα μέτρα προστασίας, ώστε να διασφαλιστεί ότι οι θέσεις εργασίας που δημιουργήθηκαν θα είναι βιώσιμες μετά τη σταδιακή άρση της στήριξης· συστήματα στήριξης για τις θέσεις μαθητείας και την αμειβόμενη πρακτική άσκηση —ιδίως σε μικρές και μεσαίες επιχειρήσεις και σε τομείς που αντιμετωπίζουν ιδιαίτερες ελλείψεις δεξιοτήτων —που συνδέονται με μέτρα ποιοτικών θέσεων εργασίας, όπως το ευρωπαϊκό πλαίσιο για ποιοτικά και αποτελεσματικά προγράμματα μαθητείας και το ποιοτικό πλαίσιο για τις περιόδους πρακτικής άσκησης· επιχορηγήσεις, δάνεια και ίδια κεφάλαια εκκίνησης για την προώθηση της επιχειρηματικότητας, σε συνδυασμό με βελτιωμένη πρόσβαση των αυτοαπασχολούμενων στην κοινωνική προστασία. Οι ευκαιρίες αναβάθμισης δεξιοτήτων και επανειδίκευσης και μέτρα στήριξης δίνουν έμφαση σε: ολοκληρωμένες στρατηγικές δεξιοτήτων για τους διάφορους οικονομικούς τομείς και οικοσυστήματα, που να περιλαμβάνουν εταιρείες, κοινωνικούς εταίρους, ιδρύματα εκπαίδευσης και κατάρτισης, δημόσιες υπηρεσίες απασχόλησης και άλλα σχετικά ενδιαφερόμενα μέρη, σύμφωνα με το σύμφωνο δεξιοτήτων· επικαιροποιημένες πληροφορίες για την αγορά εργασίας και τις δεξιότητες προσβάσιμες σε άτομα και ενδιαφερόμενους φορείς· επαγγελματική εκπαίδευση και κατάρτιση για την κάλυψη των αναγκών της αγοράς εργασίας προσφέροντας έναν συνδυασμό επαγγελματικών δεξιοτήτων και ικανοτήτων, σύντομων μαθημάτων και δίνοντας έμφαση στη νεολαία· ποιοτική κατάρτιση και επαγγελματική καθοδήγηση για την κάλυψη μελλοντικών επαγγελματικών αναγκών ενηλίκων· επικύρωση της μάθησης και της πείρας που αποκτώνται εκτός της επίσημης εκπαίδευσης και κατάρτισης έτσι τα άτομα να μπορούν να κοινοποιούν τις δεξιότητές τους σε υποψήφιους εργοδότες. Η ενισχυμένη στήριξη από τις υπηρεσίες απασχόλησης για την επαγγελματική μετάβαση τονίζει ότι: πρέπει να παρέχεται εξατομικευμένη στήριξη στα άτομα που αναζητούν εργασία, ιδίως στους νέους, η οποία να περιλαμβάνει παροχή συμβουλών, καθοδήγηση και πρακτική βοήθεια· να παρέχεται στήριξη σε εργαζομένους που πλήττονται από αναδιαρθρώσεις επιχειρήσεων ώστε να μετατίθενται σε άλλες θέσεις εργασίας εντός ή εκτός της επιχείρησης· οι δημόσιες υπηρεσίες απασχόλησης πρέπει να διαθέτουν τους αναγκαίους πόρους για την υλοποίηση του έργου τους· Οι δυνατότητες χρηματοδότησης, η παρακολούθηση και η υποβολή εκθέσεων καλούν τα κράτη μέλη να: παρέχουν επαρκείς πόρους σε μέτρα EASE και να διασφαλίζουν ότι αυτά συμμορφώνονται με τους κανόνες για τις κρατικές ενισχύσεις· να αξιοποιούν πλήρως, αποφεύγοντας τη διπλή χρηματοδότηση, των κονδυλίων που διατίθενται από τα πολλά ταμεία της ΕΕ· να περιλαμβάνουν επιλέξιμα μέτρα EASE στα σχέδια ανάκαμψης και ανθεκτικότητας (βλέπε σύνοψη)· να παρακολουθούν και να αξιολογούν τα μέτρα EASE για να αυξάνουν την αποτελεσματικότητά τους μέσω τεκμηριωμένων πολιτικών.